ХРИШЋАНСКИ УСКРС - НЕРАДНИ ДАН
2026-04-13 | Државни празник
Ускрс или Васкрс, по неким крајевима и Велигдан, највећи је хришћански празник којим се прославља Васкрсење из мртвих Исуса Христа које је у Новом завету описано да се десило трећег дана после његове смрти, укључујући и дан смрти након његовог распећа од стране Римљана на Голготи, односно прве недеље после Великог петка. Сматра се врхунцем страдања Исуса Христа, којем претходи Велики пост, 40-дневни период поста, молитве и покајања. Васкрсење Господа Исуса Христа је темељ Хришћанства јер је то догађај Христове победе над смрћу и дан када се испунило очекивање и жеља свих праведника и пророка.
Васкрс је покретан празник, који се увек само везује за дан у недељи и може пасти у размаку од 35 дана од 22. марта до 25. априла. Цела недеља по Васкрсу назива се Светла недеља.
Код Хришћана је обичај да се на Васкрс спремају обојена и шарена јаја, на којима се цртају хришћанска обележја и исписује поздрав “Христос Васкрсе“. По предању, овај обичај потиче из времена Христовог Васкрсења и Вазнесења. Наиме, следбеница Исуса Христа, Марија Магдалена дошла је, после Христовог Вазнесења у Рим ради проповедања Јеванђеља. И када је изашла пред цара Тиберија, поздравила га је речима: “Христос Васкрсе“ и пружила му на дар офарбано јаје, а по угледу на њу Хришћани су продужили праксу бојења и шарања јаја.
Хришћански верници овај празник прослављају нерадно.
